recursal/SuperWikiNEXT-32B huggingface dataset:
பல்லவர் காலச் சிம்மத்தூண், மாமல்லபுரம்
தமிழ்நாட்டுக் கட்டிடக்கலையில் **பல்லவர் காலத் தூண்கள்** என்பன கிபி 6ம் நூற்றாண்டு முதல் 9ம் நூற்றாண்டு வரை நிலவிய பல்லவர் ஆட்சிக் காலத்தில் கட்டப்பட்ட கட்டிடங்களில், குறிப்பாகக் கோயில் கட்டிடங்களில் அமைக்கப்பட்ட தூண்களைக் குறிக்கும். தமிழ் நாட்டில் கல்லாலான கட்டிடங்கள் முதன் முதலில் பல்லவர் காலத்திலேயே கட்டப்பட்டன. தொடக்ககாலக் கட்டிடங்கள் குடைவரைக் கோயில்களே. குடைவரைகளைத் தொடர்ந்து பல்லவர் காலத்தில் கற்றளிகளும் அமைக்கப்பட்டன. இக்காலத்தைச் சேர்ந்த முந்திய தூண்கள் எளிமையானவை. இக்காலத்துக்கு முந்திய மரத் தூண்களின் வடிவமைப்பைத் தழுவியவை. காலப்போக்கில் இவற்றின் சிக்கல் தன்மை அதிகரித்துச் செல்வதைக் காணலாம்.

அமைப்பு
-------

பல்லவர் காலத் தூண்களின் முதல் வளர்ச்சிக் கட்டத்தைச் சேர்ந்த தூண்களின் தண்டு மூன்று பகுதிகளாக அமைந்திருந்தது. கீழ்ப்பகுதியும், மேற்பகுதியும் சதுரமான வெட்டுமுகம் கொண்டவை. இவற்றுக்கிடையே அமைந்த நடுப்பகுதி எண்கோண வெட்டுமுகம் கொண்டது. இது எண்கோணச் சதுரத் தூண் என அழைக்கப்படுகிறது. தண்டுக்கு மேல் போதிகை உள்ளது. செவ்வகக் குற்றிபோல் அமைந்த இப்போதிகையின் கீழ் மூலைப் பகுதி வளைவான வடிவில் செதுக்கப்பட்டுள்ளது. ஏழாம் நூற்றாண்டின் முற்பகுதியைச் சேர்ந்த மாமல்லபுரக் குடைவரைகள் சிலவற்றில் இவ்வைகைத் தூண்கள் உள்ளன. அடுத்த வளர்ச்சிக் கட்டத்தில் தூணின் தண்டின் மேற்பகுதியில் மேலும் சில உறுப்புக்கள் சேர்க்கப்பட்டன. அடுத்த கட்டத்தில் தூணின் அடிப்பகுதி இருந்த நிலைச் சிங்கமாகச் செதுக்கப்பட்டு அது தூணைத் தாங்கியிருப்பது போல் செய்யப்பட்டது. இது சிம்மத்தூண் எனப்படுகிறது. அதற்கு மேல் தூண் வட்டமான வெட்டுமுகம் கொண்டிருந்தது. இறுதிக் கட்டத்தில் தூணின் அடிப்பகுதி இரண்டு கால்களில் எழுந்து நிற்கும் சிங்கமாகச் செதுக்கப்பட்டது.

மேற்கோள்கள்
-----------

1. ↑  Brown, Percy. Indian Architecture (Buddhist and Hindu), Taraporevala, Bombay, 1971, plate LXV
2. ↑  பவுண்துரை, இராசு. தமிழகக் கோயிற்கட்டடக்கலை மரபு - தூண்கள், மெய்யப்பன் பதிப்பகம், சிதம்பரம், 2005. பக். 65
3. ↑  பவுண்துரை, இராசு. 2005. பக். 66

இவற்றையும் பார்க்கவும்
----------------------

* திராவிடக் கட்டிடக்கலைத் தூண்கள்
**கனியனூர் பெருமாள் மற்றும் பொன்னியம்மன் கோயில்** தமிழ்நாட்டில் வேலூர் மாவட்டம், கனியனூர் என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் பெருமாள், பொன்னியம்மன் சன்னதிகளும், நவகிரகம், விநாயகர், முருகர் உபசன்னதிகளும் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி ஒருகாலப் பூசை நடக்கின்றது. ஐப்பசி மாதம் அன்னாபிஷேகம் முக்கிய திருவிழாவாக நடைபெறுகிறது. மாசி மாதம் மகா சிவராத்திரி திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**யசோதா தேவி** (1927-2004) என்பவர், இந்தியா சுதந்திரம் அடைந்த பின்னர் நடைபெற்ற பொதுத்தேர்தலில் வெற்றி பெற்று சட்டமன்ற உறுப்பினராக தேர்ந்தெடுக்கப்பட்ட முதல் பெண்மணி ஆவார். இவர் பிரஜா சோசலிஸ்ட் கட்சியின் வேட்பாளராக போட்டியிட்டு 1953 ம் ஆண்டில் பான்ஸ்வாரா தொகுதியைப் பிரதிநிதித்துவப்படுத்தி ராஜஸ்தானின் சட்டப் பேரவைக்கு தேர்ந்தெடுக்கப்பட்டார்.

யசோதா தேவி, மத்தியப் பிரதேசத்தின் உஜ்ஜைனி மாவட்டத்தில் உள்ள நாக்டாவில் 1927 ம் ஆண்டு பிறந்தார். பானஸ்தாலி வித்யாபீடத்திலும், பமானியாவில் உள்ள பீல் ஆசிரமத்திலும் கல்வி கற்ற, இவர் சமுதாய நலனைப் பாதிக்கும் பல்வேறு பிரச்சனைகளுக்காக பிரச்சாரம் செய்துள்ளார். குறிப்பாக பெண்களின் உரிமைகள், மதுவுக்கு எதிரான செயற்பாடுகள் போன்றவைகள் அவற்றில் அடங்கும். மேலும் இவர் அகில இந்து வனவாசி மகிளா பஞ்சாயத்தின் தலைவராகவும் பொதுச் செயலாளராகவும் இருந்தார்.

ஏப்ரல் 2003 இல் பைரோன் சிங் ஷெகாவத்தால் அவருக்கு *ஆதர்ஷ் நாரி* என்ற பட்டம் வழங்கப்பட்டது. அந்த ஆண்டு மட்டுமல்லாது மேலும்  இரண்டு தேர்தல்களில் வெற்றி பெற்று பல சமூக அமைப்புகளுடன் இணைந்து பல்வேறு சமூக பணிகளில் ஈடுபட்டு வந்த இவர், 3 ஜனவரி 2004 அன்று இறந்தார்.

பன்ஸ்வாரா தொகுதிக்கான தேர்தல் செல்லாது என அறிவிக்கப்பட்டு மீண்டும் தேர்தல் நடத்த முடிவு செய்யப்பட்டது. அதன்பொருட்டு நடைபெற்ற இடைத்தேர்தலில் காங்கிரஸின் நட்வர்லாலை தோற்கடித்து, 63.75 சதவீத வாக்குகளைப் பெற்று வெற்றியடைந்து, சட்டமன்ற உறுப்பினரானார். அவரோடு நான்கு பெண்கள் இந்த தொகுதியில் போட்டியிட்டனர்.

ராஜஸ்தான் சட்டப் பேரவைக்கு வெற்றி பெற்று வந்த இரண்டாவது பெண்மணி இந்திய தேசிய காங்கிரசு கட்சியைச் சேர்ந்த கம்லா பெனிவால் ஆவார். இவர் 1954ம் ஆண்டு நடைபெற்ற இடைத்தேர்தலில் வெற்றி பெற்று 1954 முதல் 1957 வரையில் சட்டமன்ற உறுப்பினரானார்..

மேற்கோள்கள்
-----------

1. ↑  Puri, Shashi Lata (1978). *Legislative Elite in an Indian State: A Case Study of Rajasthan*. Abhinav Publications. பக். 38. பன்னாட்டுத் தரப்புத்தக எண்:978-8-17017-077-8. .
**பாலாமணி அம்மையார்** 19-ஆம், 20-ஆம் நூற்றாண்டுகளில் வாழ்ந்த பழம்பெரும் நாடக நடிகை ஆவார்.

வாழ்க்கைக் குறிப்பு
-------------------

தஞ்சாவூர் மாவட்டம், கும்பகோணத்தில் பிறந்து, வளர்ந்தவர் ராஜாமணி. முறையாக பரத நாட்டியம், இசை, நாடகம் ஆகியவற்றைக் கற்றுத் தேர்ந்தார். 1887 முதல் 1895 வரை ஐம்பதிற்கும் மேற்பட்ட இளம் பெண்களுக்கு இக்கலைகளைக் கற்றுவித்து அரங்கேற்றினார்.

முதல் நாடகக் கம்பெனி
--------------------

முதன் முதலில் கும்பகோணத்தில் எழுபது பெண்களைக் கொண்டு நாடகக் கம்பெனி நடத்தினார். பெட்ரோமாக்ஸ் விளக்கு இவர் நாடகங்களில்தான் முதன் முதலாக அறிமுகமானது. இவரது கம்பனியின் ஆசிரியர் எம். கந்தசாமி முதலியார் (எம். கே. ராதாவின் தந்தையார்). நகைச்சுவை நடிகர் சி. எஸ். சாமண்ணா கம்பனியின் நிர்வாகியாகவும், நடிகராகவும் இருந்தார். நாடகங்களின் மூலம் கிடைத்த பொருளை கோயில் திருப்பணிகளையும், ஏழைகளுக்குத் திருமணங்களும் நடத்தினார். கும்பகோணம் கும்பேசுவரர் கோயில் கல்வெட்டில் இவரது பெயர் உள்ளது.

நாடகங்கள்
---------

மனோகரா, தாரரச சாங்கம் போன்ற நாடகங்கள் இவர் கம்பெனியில் நடத்தப்பட்டன. 19 ஆம் நூற்றாண்டின் இறுதியில் மிகச் செல்வாக்கோடு இவர் நாடகக் கம்பெனி விளங்கியது. இவர் கதாநாயகியாக நடித்த *டம்பாச்சாரி* என்ற நாடகம் மாதக் கணக்கில் நடைபெற்றது.

இறுதி வாழ்க்கை
--------------

இறுதிக் காலத்தில் ராஜாமணி அம்மாள் நோய்வாய்ப்பட்டார். நாடகங்களும் நிறுத்தப்பட்டு, பொருட்களை விற்று உள்ளூர் தனவந்தர்களிடம் வாங்கிய கடன்களை அடைத்தார். ஏமாற்றத்துடன் கும்பகோணத்தை விட்டு மதுரை வந்து இருக்க இடமில்லாமல், குடிசை ஒன்றில் தனது 62-ஆவது அகவையில் காலமானார். இதனைக் கேள்வியுற்ற சி. எஸ். சாமண்ணா நிதி சேகரித்து இறுதிக் கிரியைகளை செய்தார்.

பாலாமணி அம்மையாரின் கலைச் சேவையைப் பாராட்டி தமிழ்நாடு இயல் இசை நாடக மன்றம் அவரது உருவப்படத்தைத் திறந்து வைத்தது.

மேற்கோள்கள்
-----------

1. 1 2 3 4 5 6 7  வெங்கட்ராமன், சட்டாம் பிள்ளை. அறந்தை மணியன். ed. *தமிழ் நாடகக் கலைமணிகள்*. சென்னை: விஜயலட்சுமி பப்ளிசர்சு. பக். 63-67.

* தமிழ் இலக்கிய வரலாறு, வெங்கடராமன், கா. கோ, கலையக வெளியீடு.
**குறைத்துடிப்பு இதயம்** (*bradycardia*) ஒருவரின் ஓய்வு இதயத் துடிப்பு வழமையாக நிமிடத்திற்கு ஆணிற்கு 60க்கு கீழாகவும் பெண்களுக்கு 50க்கு கீழாகவும் உள்ளதைக் குறிக்கிறது. குறைத்துடிப்பு நிமிடத்திற்கு 40 வரை எந்தவொரு நோயறிகுறியையும் ஏற்படுத்துவதில்லை. சோர்வு, பலவீனம், தலைசுற்றல், வேர்த்தல் ஆகியன நோயறிகுறியாக உள்ளன; மிகக் குறைவான இதயத்துடிப்பு இருக்கையில் மயக்கமுண்டாகிறது.

மிக்கப் பயிற்சி பெற்ற மெய்வல்லுநர்களின் மெய்வல்லுநர் இதய நோய்த்தொகுதியில் மிகக் குறைவான இதயத் துடிப்பு ஏற்படுகின்றது. இது ஓர் விளையாட்டுக்கேற்ற ஒத்தமைதல் ஆகும். இதனால் பயிற்சியின் போது இதயத் துடிப்பு மிகைப்பு ஏற்படுவது தடுக்கப்படுகின்றது.

இதயத் தடிப்பு நிமிடத்திற்கு 60க்கு கீழே இல்லாவிடினும் ஒருவரின் தற்போதைய மருத்துவ நிலையில் மிகக் குறைவானதாக கருதப்படும் இதயத் துடிப்பு "சார்பு குறைத்துடிப்பு" என்ற சொல்லால் குறிப்பிடப்படுகின்றது.

மேற்கோள்கள்
-----------

1. ↑  "Types of Arrhythmia". 1 July 2011. 7 June 2015 அன்று மூலம் பரணிடப்பட்டது. 19 March 2015 அன்று பார்க்கப்பட்டது.
2. ↑  Sinus Bradycardia – eMedicine
3. ↑  Baggish, Aaron L.; Wood, Malissa J. (2011-06-14). "Athlete's heart and cardiovascular care of the athlete: scientific and clinical update". *Circulation* **123** (23): 2723–2735. doi:10.1161/CIRCULATIONAHA.110.981571. பன்னாட்டுத் தர தொடர் எண்:1524-4539. பப்மெட்:21670241.

வெளி இணைப்புகள்
---------------
**கனியியல்** (*Pomology*) என்பது பழங்களையும் அவற்றை அளிக்கும் தாவரங்களை வளர்ப்பதையும் பற்றிய தாவரவியலின் ஒரு பிரிவாகும். ஆங்கிலத்தில் இது **போமாலஜி** என்றும் ரோமன் மொழிகளின் வழியாக ஃப்ரூட்டி கல்ச்சர் (Fruiti culture) என்றும் அழைக்கப்படுகிறது.

கனியியல் ஆய்வு முதன்மையாக பழ மரங்களின் உடலியங்கியலையும் வளர்ச்சியையும் மேம்படுத்தும் முறைகளையும் ஆராய்வதை நோக்கங்களாகக் கொண்டுள்ளது. மேம்படுத்தும் முறைகள் என்பது பழங்களின் தரத்தை உயர்த்துவதிலும், பழங்களை உருவாக்கும் காலங்களைக் கட்டுப்படுத்துவதையும், உற்பத்திச் செலவுகளைக் குறைப்பதையும் குறிக்கோளாகக் கொண்டுள்ளது. இத்துறையில் ஈடுபடுபவர் கனியியலாளர் என்று அழைக்கப்படுகிறார்.

அமெரிக்க வேளாண்மைத் துறை 1886-ம் ஆண்டு என்றி வான் டேமனின் தலைமையில் கனியியலுக்கான பிரிவைத் தொடங்கியது. இந்தியாவில் தோட்டக்கலை ஆராய்ச்சி நிறுவனம் 1967-ம் ஆண்டில் அமைக்கப்பட்டது. பெங்களூருவில் அமைந்துள்ள இந்த நிறுவனத்தில் கனியியல், காய்கறி மற்றும் அலங்காரத் தாவரங்களைப் பற்றிய ஆராய்ச்சி மேற்கொள்ளப்படுகிறது.

மேற்கோள்கள்
-----------

1. ↑  Grant, Amy. "What Is Pomology – Information About Pomology In Horticulture". 2022-09-25 அன்று பார்க்கப்பட்டது.
2. ↑  "History of Horticulture in India". 2022-09-25 அன்று பார்க்கப்பட்டது.

வெளி இணைப்புகள்
---------------

* American Pomological Society — oldest fruit organization in North America
* German Pomological Society — German fruit organization

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF

 |
| தேசிய | 
* ஜெர்மனி
* செக் குடியரசு

 |
**குறை ஒன்றும் இல்லை** என்பது திருவேங்கடக் கடவுள் மீது பாடப்பட்ட ஒரு தமிழ்ப்பாடல். இப்பாடலை எழுதியவர் சக்ரவர்த்தி ராஜகோபாலாச்சாரி ஆவார். தமிழகத்தில் மிகவும் பிரபலமாக உள்ள இப்பாடல், ராக மாலிகையின் அடிப்படையில் அமைந்துள்ளது. பெரும்பாலான கருநாடக இசைக் கச்சேரிகளில் 'துக்கடா'வாகப் பாடப்படுகிறது.

வரலாறு
------

சக்ரவர்த்தி ராஜகோபாலாச்சாரியால் எழுதப்பட்ட ஒரே ஒரு பாடல் இதுவாகும். தமிழறிஞர் மீ.ப. சோமசுந்தரம் ( மீ.ப.சோமு) அவர்களின் உதவியுடன் இயற்றப்பட்ட இந்தப் பாடல் 1967-இல் ‘கல்கி’ பத்திரிகையில் வெளிவந்தது. இந்தப் பாடலுக்கு இசை வடிவம் தந்தவர் கடையநல்லூர் வெங்கட்ராமன் ஆவார். மறைந்த இசை மேதை பாரத ரத்னா எம். எஸ். சுப்புலட்சுமியால் 1979/80 -இல் முதலில் பாடப்பட்ட இப்பாடல், பிறகு இசையுலகில் மிகப் பிரபலமானது.

பாடல் வரிகள்
------------

பல்லவி (ராகம்: சிவரஞ்சனி)

குறை ஒன்றும் இல்லை மறைமூர்த்தி கண்ணா
குறை ஒன்றும் இல்லை கண்ணா
குறை ஒன்றும் இல்லை கோவிந்தா
குறை ஒன்றும் இல்லை மறைமூர்த்தி கண்ணா
குறை ஒன்றும் இல்லை கண்ணா
குறை ஒன்றும் இல்லை கோவிந்தா
அனுபல்லவி (ராகம்: சிவரஞ்சனி )

கண்ணுக்குத் தெரியாமல் நிற்கின்றாய் கண்ணா
கண்ணுக்குத் தெரியாமல் நின்றாலும் எனக்குக்
குறை ஒன்றும் இல்லை மறைமூர்த்தி கண்ணா
சரணம்1 (ராகம் சிவரஞ்சனி)

வேண்டியதைத் தந்திட வேங்கடேசன் என்றிருக்க
வேண்டியது வேறில்லை மறைமூர்த்தி கண்ணா
மணிவண்ணா மலையப்பா கோவிந்தா கோவிந்தா கோவிந்தா கோவிந்தா
சரணம்2 (ராகம்: காபி)

திரையின்பின் நிற்கின்றாய் கண்ணா
கண்ணா திரையின்பின் நிற்கின்றாய் கண்ணா - உன்னை
மறையோதும் ஞானியர் மட்டுமே காண்பார்
என்றாலும் குறை ஒன்றும் எனக்கில்லை கண்ணா
குன்றின்மேல் கல்லாகி நிற்கின்ற வரதா
குன்றின்மேல் கல்லாகி நிற்கின்ற வரதா
குறை ஒன்றும் இல்லை மறைமூர்த்தி கண்ணா
குறை ஒன்றும் இல்லை மறைமூர்த்தி கண்ணா
மணிவண்ணா மலையப்பா கோவிந்தா கோவிந்தா கோவிந்தா கோவிந்தா
சரணம்3 (ராகம்: சிந்துபைரவி)

கலிநாளுக்கிரங்கி கல்லிலே இறங்கி
நிலையாகக் கோவிலில் நிற்கின்றாய் கேசவா
கலிநாளுக்கிரங்கி கல்லிலே இறங்கி
நிலையாகக் கோவிலில் நிற்கின்றாய் கேசவா
குறை ஒன்றும் இல்லை மறைமூர்த்தி கண்ணா
யாதும் மறுக்காத மலையப்பா
யாதும் மறுக்காத மலையப்பா உன் மார்பில்
ஏதும் தர நிற்கும் கருணைக் கடல் அன்னை
என்றும் இருந்திட ஏது குறை எனக்கு
என்றும் இருந்திட ஏது குறை எனக்கு
ஒன்றும் குறையில்லை மறை மூர்த்தி கண்ணா
ஒன்றும் குறையில்லை மறை மூர்த்தி கண்ணா
மணிவண்ணா மலையப்பா கோவிந்தா கோவிந்தா கோவிந்தா கோவிந்தா
கோவிந்தா கோவிந்தா கோவிந்தா கோவிந்தா

மேற்கோள்கள்
-----------

1. ↑  AstroVed. "குறை ஒன்றும் இல்லை பாடல் வரிகள்". *www.astroved.com/articles/kurai-ondrum-illai-song-lyrics-tamil* (ஆங்கிலம்). 2022-04-15 அன்று பார்க்கப்பட்டது.

வெளி இணைப்புகள்
---------------

* Rajaji's unknown collaborator பரணிடப்பட்டது 2015-10-17 at the வந்தவழி இயந்திரம், தி இந்து, டிசம்பர் 22, 2002
A neutrophil, stained with Wright's stain.  This cell is approximately 12 µm in diameter.
A blood smear showing a neutrophil granulocyte; the three-lobulated nucleus can be seen. This picture has been stained with MayGrunwald Giemsa, and observed with a 100x objective in oil immersion.
**நடுவமைநாடிகள்** அல்லது **நடுவமைச்செல்கள்** அல்லது **நியூட்ரோபில்கள்** (Neutrophils) (இலங்கை வழக்கு:நடுநிலை நாடி) எனப்படுபவை குருதி உயிரணுக்களில் ஒரு வகையான வெண்குருதியணுக்களில் மிக அதிகளவில் காணப்படும் உயிரணுக்கள் ஆகும். வெண்குருதியணுக்களில் 60-70% மானவை, இவ்வகை உயிரணுக்களே ஆகும். இவற்றில் உட்கரு பல வடிவங்களில் அமைந்திருக்கும். எனவே இவற்றிற்குப் பல்லுரு உட்கரு நியூட்ரோபில்கள் (Polymorphonuclear Neutrophils) என்றும் பெயர் உண்டு.பொதுவாக இவற்றின் உட்கரு மூன்று தொடக்கம் ஐந்து சோணைகளைக் கொண்டதாக இருக்கும்.இவை நோய் எதிர்ப்பாற்றல் முறைமையில் மிக முக்கிய பங்காற்றும். குறிப்பாக பக்டீரியா தொற்றுக்கு எதிரான நிர்பீடனத்தை (நோய் எதிர்ப்புத்திறனை) ஏற்படுத்தும் பிரதான கலங்கள் நடுவமை நாடிகள் ஆகும்.

வெளி இணைப்பு:
-------------

* 
* இந்தக் கட்டுரையையும் பரணிடப்பட்டது 2013-12-05 at the வந்தவழி இயந்திரம், இந்த நிகழ்படத்தையும்
[*தொடர்பிழந்த இணைப்பு*] கண்டால் இவை நுண்ணுயிரிகளைப் பிடிப்பதைப் புரிந்துகொள்ளலாம்.
***அந்தூரியம்*** (/**[invalid input: 'icon']**ænˈθjuːriəm/;) ஏரேசியேக் குடும்பத்தைதைச் சேர்ந்த சுமார் 600-800 உபகுலவகைகளைக் கொண்ட பெரிய இனமாகும். இது மடலிப் பூந்துணர் வகைக்குரியது.

வளரியல்பு
---------

**அந்தூரியம்**, என்றும் பசுமையான செடியாக, ஏறியாக, எனப் பல்வேறு வகையில் வளரக்கூடியது. நிலம்படரியாகவும் அரைஏறித்தாவரமாகவும் என பல்வேறு நிலவாழ்க்கைக்குரிய வாழியல்புகளைக் கொண்டது. சில பாறைகளில் வளர்பவையாகக் காணப்படும். இவற்றின் தண்டுகள் 15 முதல்30 cm வரை குறுகியததிலிருந்து நீண்டதாயிருக்கும். தண்டின் இறுதியில் காணப்படும் தனியிலை வேறுபட்ட வடிவங்களில் காணப்படலாம்.

பூத்தல் மற்றும் காய்த்தல்
-------------------------

அந்தூரியம் 3மி.மீ வரையான அளவுடைய சிறிய பூக்களைக் கொண்டது. பூக்கள் சாற்றுத்தன்மையான பாளையின் நெருக்கமாக ஒழுங்குபடுத்தப்பட்டிருக்கும்.

செய்கைமுறை
----------

அந்தூரியம் வீடுகளில் உள்ளகத் தாவரமாகவும் வெளிச்சூழலில் மெல்லியதான நிழல் படுத்தப்பட்ட சூழலில் தரையிலும் சாடிகளிலும் வளர்க்கப்படக் கூடியது. அந்தூரியம் கிரிஸ்ராலியம் அதனது கடும்பச்சையான, பெரிய, மினுக்கமுள்ள இலைக்காகவும் வெள்ளி நிறமுள்ள நரம்புகளுக்கும் பிரபல்லியமானது.

படத்தொகுப்பு
------------

* Anthurium digitatum - விபரம்*Anthurium digitatum* - விபரம்
* Anthurium digitatum - habit*Anthurium digitatum* - habit
* Flamingo Lily (Anthurium andreanum)Flamingo Lily (*Anthurium andreanum*)
* 
* பச்சை அந்தூரியம், மலேசியாவில்பச்சை அந்தூரியம், மலேசியாவில்
* வெள்ளை அந்தூரியம், மலேசியாவில்வெள்ளை அந்தூரியம், மலேசியாவில்
* வெள்ளை அந்தூரியம், கேரளாவில்வெள்ளை அந்தூரியம், கேரளாவில்
* கன்னியாகுமரியில்கன்னியாகுமரியில்

மேற்கோள்கள்
-----------

1. ↑  *Sunset Western Garden Book,* 1995:606–607
**வலை தேடு பொறி** (*web search engine*) என்பது உலகளாவிய வலையில் ஒரு குறிப்பிட்ட தகவலைப் பற்றி தேடுவதற்கு பயன்படுகிறது. தேடல் முடிவுகள் வலைப்பக்கங்கள், படங்கள், ஒலி, ஒளி உள்ளிட்ட பல்வேறு வடிவங்களில் கிடைக்கும். இந்த தேடலில் கிடைக்காத முடிவுகளை நாம் ஆழமான வலை (Deep Web) என்கிறோம்.

வரலாறு
------

முதல் தேடு பொறி இணையத்தில் 10 செப் 1990-ல் கோப்புகளைத் தேடுவதற்காக பயன்பட்டது. அதனை நாம் ஆர்ச்சி என அழைக்கலாம். 2000-ஆம் ஆண்டில் யாஹூ தனது தேடல் சேவையைத் தொடங்கியது. மைக்ரோசாப்ட் நிறுவனம் 1998-ல் தனது MSN தேடல் சேவையைத் தொடங்கியது. பின்பு 2009-ல் Bing-ற்கு மாறியது.

தேடு பொறி சேவைகள்
-----------------

* கூகுல்
* யாஹூ
* பிங்
* டக் டக் கோ
* ஸ்டார்ட் பேஜ்

சந்தை பங்குகள்
--------------

கூகுல் தான் தற்போது மிக பிரபலமான தேடல் பொறி ஆகும். அதனுடைய சந்தை பங்கு பிப்ரவரி 2018-ன் படி 74.52% ஆகும்.

| தேடல் பொறிகள் | பங்குகள் |
| --- | --- |
| கூகுல் | 74.06% | 74.06  |
| பிங் | 8.06% | 8.06  |
| பாய்டு | 10.94% | 10.94  |
| யாஹூ | 5.32% | 5.32  |

சார்புடைமை
----------

தேடு பொறிகள் நடுநிலையாக புரோக்ராம் செய்ய பட்டிருந்தாலும், சில காரணங்களின் அடிப்படையில் தான் வலைதளங்கள் தேடல் முடிவுகளில் காண்பிக்கப்படுகின்றன. அவை பிரபலத்தன்மை, பொருத்தம் அடிப்படையில் அமைகின்றன. சிலவை அரசியல், பொருளாதார, சமூக தாக்கங்களுக்கு உட்பட்டு இருக்கும். கூகுல் சேவையில் முதலில் காண்பிக்கப்படும் சில முடிவுகள் வேறொரு சேவையில் கிடைக்காது. இது அந்தந்த சேவையின் படிமுறை படியே அமையும்.

மேற்கோள்
--------

1. ↑  "Archie", *groups.google.com*, 2018-05-05 அன்று பார்க்கப்பட்டது

வெளி இணைப்புகள்
---------------

விக்கிமீடியா பொதுவகத்தில்,  
 ***தேடு பொறிகள்***   
என்பதின் ஊடகங்கள் உள்ளன. 

* Search Engines திறந்த ஆவணத் திட்டத்தில்
* Google Knowledge Graph Entities Search Engine
* Book Search Engine பரணிடப்பட்டது 2018-11-20 at the வந்தவழி இயந்திரம்
**நீதியின் நிழல்** (*Needhiyin Nizhal*) என்பது 1985 ஆம் ஆண்டு வெளியான இந்தியத் தமிழ் திரைப்படம் ஆகும். பாரதி - வாசு இயக்கிய இப்படத்தை சாந்தி நாராயணசாமி தயாரித்தார். இந்த படத்தில் சிவாஜி கணேசன், ராதா, பிரபு, எம். என். நம்பியார் ஆகியோர் முக்கிய கதாபாத்திரங்களில் நடித்தனர். இந்த படத்திற்கு சங்கர் – கணேஷ் இசையமைத்தனர்.

கதை
---

பொது மக்கள் மத்தியில், கிருஷ்ண பிரசாத் ( எம். என். நம்பியார் ) என்பவர் நற்பணிகள் செய்யும் ஒரு பணக்காரராக அறியப்படுகிறார். இவர் ஏழைகளுக்கு திருமணங்களை செய்வித்து அவர்களுக்கு வெளிநாடுகளில் வேலைகளைப் பெற்றுத்தருபவராகவும் அறியப்படுகிறார். இது உண்மையில், மணப்பெண்களை பாலியல் தொழிலுக்காக வெளிநாடுகளுக்கு அனுப்புவதற்கான ஒரு தந்திரமாகும். அவரது கூட்டாளிகளான எத்திராஜ் ( வினு சக்ரவர்த்தி ), நாகராஜ் ( சத்யராஜ் ), சுகுமார் ( சிவசந்திரன் ) ஆகியோருடன் சேர்ந்து, அவர் சட்ட விரோதமான செயல்களில் ஈடுபட்டு சட்டத்தில் இருந்து தப்பி வருகிறார். டிஐஜி நித்யானந்தம் கிருஷ்ண பிரசாத்தை பிடிக்க முயல்கிறார் அப்போது பலமாக குண்டு காயங்கள் பட்டு நித்தியானந்தம் சக்கர நாற்காலியில் அமரும் நிலைக்கு தள்ளப்படுகிறார். நித்யானந்தத்தின் மூத்த மகன் விஜய் ( பிரபு ), அப்போதுதான் கல்லூரியில் படித்துவந்தவர். அவரது காதலி சொப்னா ( ராதா ) திடீரென அவனுடைய காதலை முறித்துக் கொண்டதால், மன வேதனையுடன் உள்ளார். எப்போதும் நியாயமான விசயத்துக்காக சண்டை போடுவாராக விஜய் உள்ளார். அவரது தந்தை காயமடைந்த பிறகு அவர் காவல்துறையில் சேர உத்வேகம் பெறுகிறார். கிருஷ்ண பிரசாத்தின் குழுவை பிடிக்க விஜய் புறப்படுகிறார். தன் இலக்கை நோக்கி படிப்படியாக செல்கிறார். இந்த போராட்டத்தில் அவர் தன் நண்பர் மோகன் ( சந்திரசேகர் ), அவரது பெற்றோர், தம்பி திலீப் போன்றோரை இழக்கிறார். அவரும் மோசமாக தாக்கப்படுகிறார். மேலும் விஜய் இறந்ததாகவும் கருதப்படுகிறது. விஜய் ரகசியமாக சென்று தன் எதிரிகளை பிடிக்க ஒரு நல் வாய்ப்பாக பயன்படுத்திக் கொள்கிறார். இந்த பணியின்போது, அவர் தனது கடந்த காலம் மற்றும் அவரது குடும்பத்தைப் பற்றிய சில அதிர்ச்சியூட்டும் உண்மைகளையும் அறிந்துகொள்கிறார்.

நடிப்பு
-------

* சிவாஜி கணேசன் -டிஐஜி நித்யானந்தமாக
* ராதா -சொப்ணாவாக
* பிரபு -விஜயாக
* எம். என் நம்பியார் -கிருஷ்ண பிரசாத்தாக
* மேஜர் சுந்தரராஜன் -காவல்துறை அதிகாரியாக
* சந்திரசேகர் -மோகனாக
* சத்யராஜ் -நாகராஜாக
* லூசு மோகன் -பாயாக
* வினு சக்ரவர்த்தி -எத்திராஜாக
* ஸ்ரீவித்யா -விஜயின் தாயாக
* நிழல்கள் ரவி -ஜேம்சாக
* சிவசந்திரன் -சுகுமாராக
* ஒய். ஜி. மகேந்திரன் உன்னியாக

இசை
---

இப்படத்திற்கு சங்கர் -கணேஷ் இசையமைக்க பாடல் வரிகளை வாலி எழுதியுள்ளார்.

| எண். | பாடல் | பாடகர்கள் |
| --- | --- | --- |
| 1 | "எந்த பையன் என்னை" | எஸ். பி. பாலசுப்பிரமணியம் |
| 2 | "குத்துவிளக்கோ ஒன்று" | எஸ். பி பாலசுப்ரமணியம், வாணி ஜெயராம் |
| 3 | "நீ இருந்தால்தான் நிம்மதி" |
| 4 | "நையாண்டி மேளத்த கேளு" | மலேசியா வாசுதேவன், விவேக் சாரதி |
| 5 | "மந்தாரப்பூவே மஞ்சள் நிலாவே" | எஸ். பி பாலசுபிரமணியம், பி. சுசீலா |
| 6 | "வாடியம்மா வாடியம்மா" | எஸ். பி பாலசுப்ரமணியம், விவேக் சாரதி |

குறிப்புகள்
-----------

1. ↑  "நடிகர்திலகத்தின் பட வரிசைப்பட்டியல்" (in ta). *Seithi Saral*. 30 September 2020. .
2. ↑  "251-260". *nadigarthilagam.com*. 28 June 2021 அன்று மூலம் பரணிடப்பட்டது. 28 June 2021 அன்று பார்க்கப்பட்டது.
3. ↑  "நடிகர்கள் போற்றும் நல்லாசான் எம்.என்.நம்பியார்...!". *தினத்தந்தி*. 7 March 2019. .
4. ↑  "Neethiyin Nizhal". *Songs4all*. 3 May 2020 அன்று பார்க்கப்பட்டது.

வெளி இணைப்புகள்
---------------

* இணையதள திரைப்பட தரவுத்தளத்தில் *நீதியின் நிழல்*
**கோர்கத்ரி** (ஆங்கிலம்: **Gorkhatri) ( பஷ்தூ: ګورکټړۍ; ஹிந்த்கோ மற்றும் உருது : گورکهٹڑی) (அல்லது** கோகுத்ரே) (நேரடியான பொருள் "போர்வீரரின் கல்லறை") என்பது பாக்கித்தானிலுள்ள பெசாவரில் அமைந்துள்ள ஒரு பொதுப் பூங்கா ஆகும். முகலாயர் கால்த்தில் கட்டப்பட்ட ஒரு சாலையோர சத்திரத்தின் பண்டைய இடிபாடுளில் இது கட்டப்பட்டது.

வரலாறு
------

பண்டைய நகரமான பெசாவரில் உள்ள கோர்கத்ரியை அலெக்சாண்டர் கன்னிங்ஹாம் என்பவர் இந்திய மன்னர் கனிஷ்கரின் மாபெரும் தூபியான கனிஷ்கரின் தூபியுடன் அடையாளம் காட்டினார். அதே நேரத்தில் பேராசிரியர் டாக்டர் அஹ்மத் அசன் தானி புத்தர் கிண்ணத்தின் புகழ்பெற்ற கோபுரம் நின்ற இடத்துடன் அதை அடையாளம் காட்டினார். 

பொ.ச. 7 ஆம் நூற்றாண்டின் முற்பகுதியில் காந்தார தேசத்திற்கு பயணம் செய்த பிரபல சீன யாத்ரீகௌ சுவான்சாங், அவரது நினைவுக் குறிப்புகளில் நகரத்திற்கும் கனிஷ்கரின் தூபிக்கும் மரியாதை செலுத்தினார். "புத்தரின் மாபெரும் கிண்ணம்" வைக்கப்பட்டிருந்த கோர்கத்ரியைக் குறிக்கிறது என்று பல வரலாற்றாசிரியர்கள் வாதிடும் ஒரு தளத்தைப் பற்றியும் அவர் பேசினார். 

முகலாய பேரரசர் பாபர், தனது சுயசரிதையில் அதன் முக்கியத்துவத்தை பதிவுசெய்தார். பாபர் நாமாவில் இடத்தை பார்வையிட்டதாக குறிப்பிட்டுள்ளார். 

16 ஆம் நூற்றாண்டின் முற்பகுதியில், முகலாயப் பேரரசர் ஷாஜகானின் மகள் சகனாரா பேகம், பண்டைய இடத்தில் ஒரு கூடாரம் கட்டினார். அந்த இடத்தை ஒரு போர் வீரர்களின் கல்லறையாக மாற்றி, அதற்கு *சராய் சகானாபாத் என்று* பெயரிட்டார் *.* பயணிகளின் வசதிக்காக சராய் சகானாபாத்துக்குள் ஜமா மஸ்ஜித், ஒரு சௌனா குளியல் அறை மற்றும் இரண்டு கிணறுகளையும் கட்டினார். 

1838-1842 வரை பெசாவரின் ஆளுநராக இருந்த கூலிப்படை தளபதி பாவ்லோ அவிதாபிலின் குடியிருப்பு மற்றும் அதிகாரப்பூர்வ தலைமையகமாக சீக்கியர்கள் இந்த இடத்தை மாற்றினர். அங்கு சிவனுக்காக ஒரு இந்து கோவிலைக் கட்டினார்கள். பேராசிரியர் எஸ்.எம். ஜாபர், தனது "பெசாவர்: கடந்த காலமும் நிகழ்காலமும்" என்ற நினைவுச்சின்ன புத்தகத்தில், இந்து புனித யாத்திரை நடந்த இடத்துடன் அதை அடையாளம் காட்டினார். அங்கு அவர்கள் சர்துகாகர் சடங்கை (தலையை மொட்டையடிப்பது) செய்தனர் எனக் குறிப்பிட்டார்..

திட்டம்
-------

கோர்கத்ரி ஒரு வழக்கமான முகலாய கால கல்லறையான இது பெசாவர் நகரத்தின் மிக உயரமான இடங்களில் ஒன்றாகும். இது 160x160 சதுர மீட்டர் பரப்பளவைக் கொண்ட ஒரு வலுவான கலவையைக் கொண்டுள்ளது. இது இரண்டு முக்கிய நுழைவாயில்களைக் கொண்டுள்ளது: ஒன்று கிழக்கில் அடுத்து மேற்கில் ஒன்று. கோரக்நாத் கோயில் இதன் மையத்தில் அமைந்துள்ளது. வளாகத்தின் தெற்கு மற்றும் மேற்குப் பகுதியில் உள்ள அறைகள் மற்றும் கட்டிடங்களின் வலைப்பின்னலுடன் 1917 இல் கட்டப்பட்ட ஒரு தீயணைப்பு படை கட்டிடம் உள்ளது.

அகழ்வாராய்ச்சிகள்
-----------------

டாக்டர் பர்சாண்ட் அலி துரானி 1992-93 ஆம் ஆண்டில் கோர்கத்ரியில் முதல் செங்குத்தான் ஒரு அகழ்வாராய்ச்சியைத் தொடங்கினார். ஆனால் போதுமான நிதி இல்லாததால் அவரது அகழ்வாராய்ச்சிப் பணிகளை முடிக்க முடியவில்லை. இருப்பினும், நகர அடித்தளம் குறைந்தது கிமு 3 ஆம் நூற்றாண்டு வரை சென்றது என்பதை அவர் உறுதிப்படுத்தினார். 

கோர்கத்ரியின் வடகிழக்கு பகுதியில் 2007 வரை மேற்கொள்ளப்பட்ட இரண்டாவது சுற்று அகழ்வாராய்ச்சிகள் பெசாவரின் வயதை இன்னும் இரண்டு நூற்றாண்டுகள் முன்னோக்கித்தள்ளி, அதிகாரப்பூர்வமாக தெற்காசியாவின் மிகப் பழமையான நகரமாக மாறியது.

குறிப்புகள்
-----------

1. ↑  Page 141 published by Penguin

வெளி இணைப்புகள்
---------------

* Feature on Gor Khatri - The News 07-01-2007 பரணிடப்பட்டது 2011-05-25 at the வந்தவழி இயந்திரம்
* Article lamenting decline of Gor Khatri - DAWN 04-11-2012
**வாஷிங்டன் வெண்ட்வொர்த் ஷெப்பில்டு** (*Washington Wentworth Sheffield*) என்ற இங்கிலாந்தைச் சேர்ந்த பல் மருத்துவர் மற்றும் வேதியலாளர் உலகின் முதல் நவீன பற்பசையையும், அதனை அடைக்கும் மடக்குக் குழாய்களையும் தயாரித்தவர். இயற்கையாகக் கிடைக்கும் கால்சியம் புளோரைடுகளைக் கொண்டு தனது 23 ஆம் வயதில் பற்பசை தயாரிக்கும் தொழில்நுட்பம் (Creme Dentifrice) ஒன்றை 1892 ஆம் ஆண்டு கண்டறிந்தார். தொடர்ந்து பற்பசையை அடைத்து விற்பதற்காக மடக்குக் குழாய்களை (collapsible tube) தயாரிக்கும் தொழில்நுட்பத்தை 1894 ஆம் ஆண்டில் கண்டறிந்தார். இரண்டையும் ஷெப்பில்டு காப்புரிமை பெறுவதற்குள் கோல்கேட் கம்பெனி இவர் தயாரித்த அதே தொழில்நுட்பத்தை அடிப்படையாகக் கொண்டு பற்பசை தயாரித்து மடக்கு குழாய்களில் அடைத்து கோல்கேட் டூத்பேஸ்ட் என்ற பெயரில் சந்தையில் விற்பனை செய்யத் தொடங்கியது. இன்றும் கூட அதிக அளவு மாற்றத்தை சந்திக்காமல் ஷெப்பில்டு தயாரித்த அதே தொழில்நுட்பத்தை அடிப்படையாக கொண்டுதான் பற்பசையும், பற்பசையை அடைத்து விற்க பயன்படுத்தும் மடக்குக் குழாய்களும் உற்பத்தி செய்யப்படுகிறது.

உசாத்துணை
---------

* Garfield, Sydney. Teeth Teeth Teeth. Simon and Schuster, 1969.
* How Products are Made, ©2002 Gale Cengage.

மேற்கோள்கள்
-----------

1. ↑   பரணிடப்பட்டது 2017-02-20 at the வந்தவழி இயந்திரம் record.com/staff/architecture/2005/12/readers\_have\_po.shtml
2. ↑

வெளியிணைப்புகள்
---------------

* 
* Colgate-Palmolive. 1996.  9, 1997).
* 1 (July 9, 1997).
* 
*
டெல் பவர்எட்ச் வலை வழங்கியின் முன்புற மற்றும் உட்புற தோற்றம்.
உயர் போக்குவரத்து வலைத்தளத்தில் பல வலை வழங்கிகள் பயன்படுத்தப்படலாம். இங்கு நான்கு சன் மைக்ரோசிஸ்டம்ஸ் நிறுவனத்தின் சன் ஃபயர் X4200 வலை வழங்கிகள் ஒன்றாக நிறுவப்பட்டுள்ளன.
**வலை வழங்கி** (*web server*) என்பது அடிப்படை தகவல்தொடர்பு நெறிமுறையான மீயுரை பரிமாற்ற நெறிமுறையை பயன்படுத்தி கோரிக்கைகளை செயல்படுத்தும் ஒரு கணினி அமைப்பு ஆகும். இது உலகளாவிய வலையில் தகவல் பரிமாற்றத்திற்கு பயன்படுத்தப்படுகிறது. வலை வழங்கி என்ற பதம் மொத்த கணினி அமைப்பையோ அல்லது கோரிக்கைகளை ஏற்றுக்கொண்டு மேற்பார்வை செய்யும் மென்பொருளையோ குறிக்க பரவலாக பயன்படுத்தப்படுகிறது. 

வலை வழங்கியின் மிக பொதுவான பயன்பாடு வலைத்தளங்களை (அவை சம்மந்தப்பட்ட கோப்புகளை) சேமித்து, பயனர்களுக்கு வழங்குவதாகும். அதன் மற்ற பயன்பாடுகள் விளையாட்டு, தரவு சேகரிப்பு, நிறுவன செயலிகளை இயக்குதல், மின்னஞ்சல் கையாளுதல், கோப்புப் பரிமாற்ற நெறிமுறை, மற்றும் பல வலை சார்ந்த பயன்பாடுகள்

மேலும் பார்க்க
--------------

* வலைச் செயலி
* பொதுவான கேட்வே இடைமுகம், பி.எச்.பி, ஜாவா சர்வர் பேஜஸ், ஏஎஸ்பி.நெட்
* இணையப் புரவல் சேவை
* வலைத்தள சேவை

சான்றுகள்
---------

1. ↑  "What is web server?'". *webdevelopersnotes*. 2010-11-23. 2014-12-20 அன்று பார்க்கப்பட்டது.
தஞ்சாவூர் பிரகதீசுவரர் கோயிலில் உள்ள கஜலட்சுமி ஓவியம்
**கஜலட்சுமி** என்பவர் அட்ட லட்சுமிகள் எனும் எட்டுவகையான இலட்சுமிகளுள் ஒருவராவார். இவர் பாற்கடல் மதனம் எனும் நிகழ்வின் போது தோன்றியவள். அவ்வாறு தோன்றும் போது இருபுறம் யானைகள் வந்து அபிசேகம் செய்தன. இதனால் இவரை கஜலட்சுமி என்கின்றனர். 

கஜ என்றால் யானையாகும். தமிழில் இவரை வேழத்திரு என்று அழைக்கின்றனர். கால்நடைகள் மூலம் வளம் அருள்பவள். இவளே அரசரொக்கும் பெருஞ்செல்வங்கள் தருபவள். பாற்கடலிலிருந்து உதித்தவளும் இவளே! இருயானைகள் நீராட்ட , அஞ்சேல், அருளல், தாமரைகள் தாங்கியவளாக செந்துகில் உடுத்து அருளுவாள்.

தியான ஸ்லோகம்
-------------

சதுர்ப் புஜாம் த்விநேத்ராஞ்ச  

  வராபய கராந் விதாம்  

அப்ஜத்வய கராம்போஜாம்  

  அம்புஜாசநஸமஸ்த்திதாம்  

ஸஸிவர்ண கடேபாப் யாம்  

  ப்லாவ்யமானாம் மஹாச்ரியம்  

சர்வாபரண சோபாட்யாம்  

  சுப்ரவஸ்த்ரோத்தரீயகாம்  

சாமரக்ரஹ நாரீபி :  

  ஸேவிதாம் பார்ச்வயோர்த்வயோ :  

ஆபாதலம்பி வசநாம்  

  கரண்ட மகுடாம் பஜே.

கஜலட்சுமி விளக்கு
-----------------

பித்தளையால் செய்யப்பட்ட விளக்கில் கஜலட்சுமியின் உருவம் பொறிக்கப்பட்டதாக இருக்கும் விளக்கு கஜலட்சுமி விளக்காகும். இந்த விளக்கினை காமாட்சி விளக்கிற்கு பதிலாக பல்வேறு விசேசங்களுக்கும் செய்கின்றனர்.

இந்துக் கோயில்களில்
-------------------

தஞ்சை அரண்மனையில் உள்ள வாயிலின் மேல் வரையப்பட்டுள்ள கஜலட்சுமி ஓவியம்
இந்து சமயக் கோயில்கள் பலவற்றிலும் கஜலட்சுமிக்கு தனித்த வரவேற்பு உள்ளது. சிவாலயங்களில் கஜலட்சுக்கென தனி சன்னதியும் அமைக்கப்பட்டுள்ளன. அனைத்து இந்து சமயக் கோயில்களிலும் கஜலட்சுமியை சன்னதியின் வாயிலில் புடைப்புச் சிற்பமாக வைத்துள்ளார்கள்.

அரண்மனைகள், வீடுகளின் நிலகால்கள் போன்றவற்றில் கூட கஜலட்சுமியின் உருவம் பொறிக்கப்படுகிறது.

ஆதாரங்கள்
---------

1. ↑  Flipside of Hindu Symbolism (Sociological and Scientific Linkages in Hinduism) by M. K. V. Narayan; published 2007 by Fultus Corporation; 200 pages; ISBN 1-59682-117-5; p.93
2. ↑  Swami Chidananda. "The Eightfold Lakshmi".
3. ↑  Vasudha Narayanan in: John Stratton Hawley, Donna Marie Wulff p.104
4. ↑  "காப்பகப்படுத்தப்பட்ட நகல்". 2015-06-08 அன்று மூலம் பரணிடப்பட்டது. 2016-09-01 அன்று பார்க்கப்பட்டது.
**இப்ராஹிம் கலீல்** (அரபு: ابراهيم خليل) என்பது துருக்கிக்கும் ஈராக்கிற்கும் இடையிலான எல்லையைக் கடக்கும் பாதை உள்ள இடமாகும். இது ஆங்கிலத்தில் **ஹபூர் பார்டர் அல்லது ஃபிரண்டியர் கேட்** என்றும் அழைக்கப்படுகிறது. கட்டுப்பாட்டு எல்லைக் கோடு மற்றும் வாயிலுக்கு முன் கபூர் ஆற்றைக் கடக்கும் ஒரு பாலம் உள்ளது. இது ஈராக்கிற்கும் துருக்கிக்கும் இடையிலான இயற்கை எல்லையையாக உள்ளது. சிலோபி நகரின் தெற்கே இந்த எல்லைப் பாதை அமைந்துள்ளது.

இது துருக்கியில் இருந்து ஈராக்கிற்குள் நுழைவதற்கான இடமாக இருந்தாலும், குர்திஸ்தான் தன்னாட்சிப் பகுதி அரசாங்கத்தால் இந்த எல்லைப் பகுதி கட்டுப்படுத்தப்படுகிறது. இங்கு சிவப்பு, வெள்ளை, பச்சை என மூவண்ணக் கொடியின் மையத்தின் பொன்நிற கதிரவனைக் கொண்ட குர்திஸ்தான் கொடியின் கீழ் குர்திஷ் பெசுமெர்கா போராளிகளால் நிர்வகிக்கப்படும் சோதனைச் சாவடி செயல்படுகிறது. இங்கு அது தன் சொந்த சுங்க, குடிவரவு கொள்கைகளை அமல்படுத்துகிறது. 20004 செப்டம்பரில், அமெரிக்காவின் 167 வது கார்ப்ஸ் ஆதரவு குழு, நியூ ஹாம்சயர் இராணுவ ரிசர்வ் பிரிவு, இப்ராஹிம் கலீலுக்கு வடக்கு துருக்கியின் விநியோக மையங்களிலிருந்து ஈராக்கில் கூட்டணிப் படைகளுக்கு பொருட்கள் விநியோகம் செய்யப்படுவதைக் கண்காணிக்க அனுப்பப்பட்டது. 

2015 திசம்பர் 6 அன்று எல்லை வழியாக  3,000  துருக்கிய வீரர்கள், மொசூல் கிராமப்புறங்களுக்கு சென்றனர்.

படக் காட்சியகம்
---------------

* 
* 
* 
* 
* 
* 
* 
* 
* 
* 
* 
*

குறிப்புகள்
-----------

1. ↑  Hubbard, Ben; Yeginsu, Ceylan (June 24, 2014). "After Opening Way to Rebels, Turkey Is Paying Heavy Price". *த நியூயார்க் டைம்ஸ்*. .
2. ↑  Shea, Jr. William R.; Barclay, Andrew M. (May 2006). "Corps Support Group Logistics at the Iraq Border" (PDF). *Army Logistician* (United States Army Logistics Management College) **38** (3): 24–27. பன்னாட்டுத் தர தொடர் எண்:0004-2528.. பார்த்த நாள்: April 12, 2015.
3. ↑  Ali, Issa (December 6, 2015). "Turkey to participate in the battle for Mosul north Iraq". ARA News. Archived from the original on டிசம்பர் 8, 2015. .
**அவ்லா உள்விளையாட்டு அரங்கம்** (**Hawla Indoor Stadium) இந்தியாவின்** மிசோரம் மாநிலத் தலைநகரம் அய்சால் நகரில் அமைந்துள்ளது. முக்கியமாக கூடைப்பந்து கூட்டமைப்பின் மிசோரம் சிறப்பு கூட்டணைவுப் போட்டிகளுக்காகப் பயன்படுத்தப்படுகிறது .

விளையாட்டரங்கம்
---------------

 அவ்லா உள்விளையாட்டரங்கத்தில் மிசோரம் கூட்டமைப்பின் கூடைப்பந்து விளையாட்டு
மைதானத்தில் சுமார் 3,000 பார்வையாளர்கள் அமரும் திறன் உள்ளது. மைதானத்தின் முதல் தளத்தை கூடைப்பந்து மற்றும் இறகுப்பந்து போட்டிகளுக்குப் பயன்படுத்தலாம், அதே நேரத்தில் தரை தளத்தில் உடற்பயிற்சிக்கூடம் தற்காப்புக் கலைகள் மற்றும் மேசைப் பந்து விளையாட்டு வசதிகள் உள்ளன. மிசோரம் சிறப்பு கூட்டிணைவு எனப்படும் இந்தியாவின் முதல் தொழில்முறை கூடைப்பந்து கூட்டிணைவுப் போட்டிகள் இந்த மைதானத்தில் விளையாடப்படுகின்றன.

வரலாறு
------

2012 ஆம் ஆண்டு மார்ச்சு மாதம் இந்த விளையாட்டு அரங்கம் மிசோரம் உள்துறை அமைச்சர் பு ஆர் லால்சிர்லியானாவால் திறக்கப்பட்டது. இந்த அரங்கத்தின் கட்டுமானம் 2008 ஆம் ஆண்டு தொடங்கியது. வடகிழக்கு இந்திய விளையாட்டுப் போட்டிகளில் அவ்லா உள்ளரங்க அரங்கம் ஒன்றாகும்.

மேற்கோள்கள்
-----------

1. ↑  "GIG Motors Mizoram Super League Season 4: A thiam ber Zarkawt BCA an champion". *Vanglaini*. 27 நவம்பர் 2018 அன்று மூலம் பரணிடப்பட்டது. 27 November 2018 அன்று பார்க்கப்பட்டது.
2. ↑  "NE Games thleng turin a hun takah engkim peih tum". The Zozam Times. 10 அக்டோபர் 2021 அன்று மூலம் பரணிடப்பட்டது. 16 August 2012 அன்று பார்க்கப்பட்டது.
**குறுவிலங்கடு** (*Kuravilangad*) என்பது கேரள மாநிலத்தின் கோட்டயம் மாவட்டத்தின் வடபகுதியில் அமைந்துள்ள ஒரு ஊராகும். இது மாவட்ட தலைநகரான கோட்டயத்திற்கு வடக்கே 22 கி.மீ தொலைவிலும்,   நகராட்சிப்பகுதியான பாலாவிலிருந்து மேற்கே 17 கி.மீ. தொலைவிலும், மீனாசில் வட்டத்தில் அமைந்துள்ளது. 

குறுவிலங்காடானது வட கோட்டயம் மாவட்டத்தின் மிகப்பெரிய ஊராகும்.  குறுவிலங்கடு பஞ்சாயத்தில் தொட்டுவா, கப்பும்தலா, வக்காடி, குரியநாடு, மன்னக்கநாடு, எலகாடு, கலத்தூர் உள்ளிட்ட பகுதிகள் அடங்கும். 

குறுவிலங்காடு இங்குள்ள யாத்ரீக மையமான குறுவிலங்காடு தேவாலயத்திற்காக அறியப்படுகிறது. இந்த தேவாலயமானது அதிகாரப்பூர்வமாக செயின்ட் மேரிஸ் சிரோ-மலபார் மேஜர் ஆர்க்கிபிஸ்கோபல் சர்ச் என்று அறியப்படுகிறது. பாரம்பரிய நம்பிக்கையின்படி இந்த தேவாலயம் கி.பி 105 இல் நிறுவப்பட்டது.

கல்வி
-----

குறுவிலங்கடு உள்ளூர் பகுதிகளின் கல்வி மையமாக உள்ளது. இப்பகுதியானது கோட்டயம் மற்றும் எர்ணாகுளம் மாவட்ட மாணவர்களுக்கு கல்வியை வழங்குவதாக உள்ளது. இங்குள்ள குறிப்பிடத்தக்க கல்வி நிறுவனங்களில் தேவ மாதா கல்லூரி, குறுவிலங்காடு  செயின்ட் மேரிஸ் எச். எஸ்,  செயின்ட் அன்னேஸ் எச்.எஸ்.எஸ், டி பால் எச்.எஸ்.எஸ், சவரா மலை உயர்நிலைப்பள்ளி மற்றும் செயின்ட் மேரிஸ் பெண்கள் உயர்நிலைப்பள்ளி ஆகியவை அடங்கும்.

குறிப்பிடத்தக்க மக்கள்
----------------------

இந்தியாவின் 10 வது ஜனாதிபதி கே. ஆர். நாராயணன், குறுவிலங்காட்டைச் சேர்ந்தவர், புனித மேரி ஆண்கள் உயர்நிலைப் பள்ளியில் (1936–38) மெட்ரிக் படிப்பை படித்தவர்[]

குறிப்புகள்
-----------

1. ↑  "Deva Matha College". 8 September 2005 அன்று மூலம் பரணிடப்பட்டது. 17 May 2006 அன்று பார்க்கப்பட்டது.
2. ↑  "St Marys's HS". 2016-03-03 அன்று மூலம் பரணிடப்பட்டது. 2020-08-11 அன்று பார்க்கப்பட்டது.
3. ↑  St. Marys Girls High School

வெளி இணைப்புகள்
---------------

* கோட்டயம் மாவட்டத்தின் அதிகாரப்பூர்வ வலைத்தளம்
**அவேலி சங்கீதம்** (*Haveli Sangeet*) என்பது *அவேலிகளில்* பாடப்படும் இந்துஸ்தானி பாரம்பரிய இசையின் ஒரு வடிவமாகும். இதனுடைய இன்றியமையாத கூறு *துருபத்* ஆகும். இது வட இந்தியாவின் விரஜபூமியில் உள்ள மதுராவில் உருவானது. இது புசுதிமார்க் பிரிவினரால் தினமும் கிருட்டிணருக்குப் பாடப்படும் பக்திப் பாடல்களின் வடிவம்.

இந்திய அரசாங்கத்தின் அனைத்திந்திய வானொலியின் ஆய்வின் கீழ், இந்துஸ்தானி பாரம்பரிய இசையின் பல்வேறு கரானாக்களில் பாடப்படும் *பந்திஷ், காயல்* ஆகியவை அவேலி சங்கீதத்திலிருந்து பெறப்பட்டவை. இவை முழுமையான மற்றும் அசல் வடிவத்தில் பாடப்பட்டவை என்பதைக் கற்றறிந்த மேதகளால் உணரப்பட்டது.

சில குறிப்பிடத்தக்க அவேலி சங்கீத பாடகர்கள்:

* விட்டலநாத (c. 1516-1588)
* ஹரிராய்ஜி மகராபு
* ஆச்சார்யா கோகுலோத்சவ்ஜி மகாராஜ்

வரலாறு
------

*அவேலிகள்* இந்து தெய்வங்கள் நிறுவப்பட்ட இடங்கள்; முஸ்லீம் ஆட்சியாளர்களின் காலத்தில் இந்து கோவில்கள் மீதான கட்டுப்பாடுகள் காரணமாக, இது அவேலி சங்கீதம் என்று அழைக்கப்பட்டது.

அடிப்படையில், அவேலி சங்கீதம் என்பது இந்து கோவில் இசைக்கான மற்றொரு பெயர். இது இராசத்தான், குசராத்து, இந்தியாவின் நாததுவாராவின் வைணவத்தினை பின்பற்றுபவர்களால் நடைமுறைப்படுத்தப்படுகிறது. மேலும் இது வளமான வரலாற்றுப் பாரம்பரியத்தின் பகுதியாக கருதப்படுகிறது. இராசத்தான் மற்றும் குசராத்தில் இதன் தோற்றம் கொண்ட அவேலி இசையானது துருபதத்தை (இந்தியப் பாரம்பரிய இசையின் மையக்கரு) விட அதிகமாக இருப்பதாக நம்பப்படுகிறது. ஏனெனில் இந்த இசையானது கேட்பவர்களைப் பகவான் கிருஷ்ணரைத் தவிர வேறு யாருமில்லை என்ற பொதுவான நம்பிக்கையினை வழங்குகிறது. முக்கியமாகக் கிருஷ்ணருக்கு அஞ்சலி செலுத்தும் வகையில், இதன் கீர்த்தனைகள், பஜனைகள் மற்றும் பாவ நிருத்யா போன்ற பக்திப் பாடல்கள் வடிவமைக்கப்பட்டுள்ளன. இவை அனைத்தும் மத வழிபாட்டுடன் தொடர்புடையவை. பாரம்பரிய மற்றும் நாட்டுப்புற இசையின் கலவையாக இவை இருந்தாலும், இந்த பாணி இயல்பாகவே *துருபத்* மற்றும் *தாமரிலிருந்து* பெறப்பட்டது. அவேலி சங்கீதம் பொதுவாக இந்தியாவின் பல கோவில்களில் இசைக்கப்படுகிறது. பிருந்தாவன் இராதா வல்லப, உத்தரப்பிரதேசத்தின் நந்த்கானின் கிருஷ்ணா மற்றும் நாத்வாராவின் ஸ்ரீ நாத்ஜி போன்ற சிலவற்றை உதாரணமாகக் குறிப்பிடலாம்.

காலப்போக்கில், அவேலி சங்கீதம் இந்தியாவில் இதன் பிரபலத்தை இழந்து கிட்டத்தட்ட அழிந்து விட்டது எனக் கூறலாம்.

குசராத்தில், இந்த வகையின் முன்னோடியான வல்லபாச்சார்யாவின் அவேலி சங்கீதத்தில் இந்தியப் பாரம்பரிய இசையின் தோற்றம் இருப்பதாகக் கருத்து ஒன்று கூறுகிறது.

வல்லப ஆச்சார்யாவால் நிறுவப்பட்ட இதனை நிலைநிறுத்தியவர்கள் நாததுவாராவின் வைணவர்கள் என்று இந்திய பாரம்பரிய இசை வரலாறு கூறுகிறது.

மேற்கோள்கள்
-----------

1. 1 2  "Dhrupad and Haveli Sangeet". Indian raga. 15 June 2013 அன்று பார்க்கப்பட்டது.
2. ↑  "Gujarat and Indian Music". Gujarat online. 15 June 2013 அன்று பார்க்கப்பட்டது.
3. ↑  "The Story of Hindustani Classical Music". ITC Sangeet research Academy. 15 June 2013 அன்று பார்க்கப்பட்டது.
**வாஸந்தி** (பிறப்பு: சூலை 26, 1941) ஒரு தமிழக எழுத்தாளர் ஆவார். பங்கஜம் எனும் இயற்பெயரைக் கொண்ட இவர், மைசூர் பல்கலைக்கழகத்தில் ஆங்கில இலக்கியம் மற்றும் வரலாறு துறைகளில் பட்டம் பெற்றவர். நோர்வே நாட்டின் ஆஸ்லோ பல்கலைக்கழகத்தில் முதுகலைச் சான்றிதழ் பெற்றவர். இந்தியா டுடே தமிழ் பதிப்பின் ஆசிரியராக ஒன்பது ஆண்டுகள் பணியாற்றி துணிச்சலான பத்திரிக்கையாளர் என்று முத்திரை பதித்தவர். கலை, கலாச்சாரம், அரசியல் என்று பல்வேறு புள்ளிகளைத் தொட்டு செல்லும் இவரது கட்டுரைகளில் பல அவை வெளிவந்த காலத்தில் தீவிர கவனம் பெற்றதுடன் விவாதங்களையும் தோற்றுவித்தன.

கலாசார பரிவர்த்தனைத் திட்டத்தின் கீழும் பல வெளிநாட்டு இலக்கிய அமைப்புகளின் அழைப்பின் பேரிலும் உலக எழுத்தாளர் மாநாட்டுக்காக சொற்பொழிவுகளுக்காக, குறிப்பான பிரச்சினைகளை ஆராயும் பொருட்டு என்று பல்வேறு நாடுகளுக்குச் சென்று வந்தவர்.
பெண் சார்ந்த பிரச்சினைகளைப் பற்றி பல ஆய்வுக் கட்டுரைகள், ஆய்வறிக்கைகள் எழுதி வருபவர். கூர்மையான அரசியல் ஆய்வாளர். இவர் இந்தியா டுடேயில் ஆசிரியராகப் பணியாற்றிய காலத்தின் போது ஏற்பட்ட தமிழ் நாட்டு அரசியல் நிகழ்வுகளை தமது அரசியல் சார்பற்ற பார்வையுடன் ஆங்கிலத்தில் எழுதிய புத்தகத்தை (CUT OUTS,CASTE AND CINE STARS) பெங்குவின் பதிப்பகம் வெளியிட்டது.

விருதுகள்
---------

நாற்பது நாவல்கள், பதினைந்து குறுநாவல்கள், ஆறு சிறுகதைத் தொகுப்புகள் என்று பல்வேறு நூல்களைப் படைத்துள்ளார். பஞ்சாப் சாகித்திய அகாதமி விருது உள்ளிட்ட எட்டு விருதுகளைப் பெற்றுள்ளார். இவர் எழுதிய *"வாஸந்தி சிறுகதைகள்"* எனும் நூல் தமிழ்நாடு அரசின் தமிழ் வளர்ச்சித் துறையின் 2005 ஆம் ஆண்டுக்கான சிறந்த நூல்களில் சிறுகதை எனும் வகைப்பாட்டில் பரிசு பெற்றிருக்கிறது.

பஞ்சாப், இலங்கை, ஃபீஜி நாடுகளின் இனப் பிரச்சனைகளைப் பின்புலமாக வைத்து இவர் எழுதிய நாவல்கள் முறையே மெளனப் புயல், நிற்க நிழல் வேண்டும், தாகம் ஆகியவை. மெளனப் புயல் ஆங்கிலத்தில் மொழிபெயர்க்கப்பட்டு பஞ்சாப் சாகித்திய அகாதெமி விருது பெற்றது. சமூக நாவலான ’ஆகாச வீடுகள்’ இந்தியிலும் மொழிபெயர்க்கப்பட்டிருக்கிறது. ஹிந்தி மொழிபெயர்ப்பிற்கு உத்தர் பிரதேஷ் சாஹித்ய சம்மான் விருது கிடைத்தது.

வாஸந்தியின் சில நூல்கள்
-----------------------

1. அம்மணி
2. ஒரு சங்கமத்தைத் தேடி
3. கடைப்பொம்மைகள்
4. கண்ணுக்குத் தெரியாத உலகங்கள்
5. சுருதி பேதங்கள்
6. தீக்குள் விரலை வைத்தால்
7. நான் புத்தனில்லை
8. நிழலும் ஒளியும்
9. நிஜங்கள் நிழலாகும்போது
10. பாலும் பாவையும்
11. புதிய வானம்
12. புரியாத அர்த்தங்கள்
13. பொய்முகம் (நாவல்)
14. பொய்யில் பூத்த முகம்
15. மனிதர்கள் பாதிநேரம் தூங்குகிறார்கள்
16. மீண்டும் நாளை வரும்
17. யாதுமாகி
18. வீடுவரை உறவு
19. வேர்பிடிக்கும் மண் (சிறுகதைகள்)
20. ஜனனம் (நாவல்)
21. ஜெயலலிதா மனமும் மாயையும்

அடிக்குறிப்புகள்
----------------

1. ↑  புதிய வானம் - கவிதா பப்ளிகேஷன்
**குறை குளோரிரத்தம்** *(Hypochloremia or Hypochloraemia)* என்பது இரத்தத்தில் குளோரைடு அயனி குறையும்போது உண்டாகும் மின்பகுபொருள் இடர்நோய் ஆகும். பொதுவாக குருதிநீரில் இருக்க வேண்டிய குளோரைடு அயனியின் எல்லை 97 முதல் 107 மி.சநி./லி ஆகும்.

பிற அசாதாரணமான நிலைகளில் இக்குறைபாடு அரிதாகத் தோன்றுகிறது.

சுவாச அழுத்தத்திற்கு இக்குறைபாடு காரணமாக இருக்கமுடியும்.

தீராத மூச்சுக்குழல் அமிலவேற்றத்திற்கு இக்குறைபாடு காரணமாக இருக்கமுடியும்.

வளர்சிதை மாற்றக் காரவேற்றத்துடன் இணைந்து குறை குளோரிரத்தக் குறைபாடும் ஏற்படுவது பெரும்பாலும் தீராத வாந்திக்குக் காரணமாகிவிடும்.

இது பொதுவாக குறைனேட்ரியரத்தம் அல்லது உயர் பைகார்பனேட்டு செறிவினால் உண்டாகும் விளைவாகும்.
சிரைப்பை நார்ப்பெருக்கத்தில் இக்குறைபாடு தோன்றுகிறது.

மேற்கோள்கள்
-----------

1. ↑  Lavie CJ, Crocker EF, Key KJ, Ferguson TG (October 1986). "Marked hypochloremic metabolic alkalosis with severe compensatory hypoventilation". *South. Med. J.* **79** (10): 1296–9. doi:10.1097/00007611-198610000-00025. பப்மெட்:3764530. .
2. ↑  Levitin H, Branscome W, Epstein FH (December 1958). "The pathogenesis of hypochloremia in respiratory acidosis". *J. Clin. Invest.* **37** (12): 1667–75. doi:10.1172/JCI103758. பப்மெட்:13611033.
**துகாராம் ஓம்பலே** (ஆங்:Tukaram Omble மரா:तुकाराम ओंबले) 2008 மும்பாய் தாக்குதல்களின் போது தீவிரவாதி அஜ்மல் கசாப்பை பிடிக்கும் போது உயிரிழந்த மும்பைக் காவலராவார். அத்தாக்குதல் நடத்திய தீவிரவாதியை உயிருடன் பிடிப்பதில் முக்கிய பங்காற்றினார். இவரின் தியாகத்தைப் போற்றும் விதமாக இந்திய அரசு 2009 சனவரி 26ல் அசோகச் சக்கரம் விருது வழங்கி கவுரவப்படுத்தியது. இவரின் மனைவி உட்பட நான்கு மகள்கள் இவருக்குண்டு.

கடைசி நிமிடங்கள்
----------------

2008 நவம்பர் 26 அன்று மும்பையில் நடந்த தீவிரவாதத் தாக்குதலில் மிஞ்சிய அஜ்மல் கசாப் உட்பட இரண்டு தீவிரவாதிகள் ஸ்கோடா வாகனத்தில் மரின் டிரைவ் பகுதியில் விரைந்தனர். அவர்கள் கலஷ்னினவ் துப்பாக்கிகளும், கை கிரணட்களும், நடைபேசியும் கொண்டிருந்தனர். தீவிரவாதத் தாக்குதல் பற்றித் தகவல் அறிந்த 48 வயதான துகாராம், எந்தவித ஆயுதங்களுமின்றி தனது இருசக்கரவாகனத்தில் விழிப்புடனிருந்தார். இரவு 12:45 மணிவாக்கில் அவ்வழியே வந்த தீவிரவாதிகளை இருசக்கரவாகனத்தில் விரட்டினார். கிர்காம் சௌபாதி சாலை சந்திப்பு வேகத் தடையில் தீவிரவாதிகளின் வண்டி வேகம் குறைந்த போது அவர்களை மடக்கி பிடிக்கமுயசித்தார். இவருடன் வந்த மற்ற காவலர்கள் ஒரு தீவிரவாதியைச் சுட்டுக்கொன்றனர். மற்றொருவரான கசாப்பை, துகாராம் உயிருடம் பிடிக்க முனைகையில் கசாபின் துப்பாக்கிக் குண்டுகள் இவரை துளைத்தன. இருந்தபோதும் கசாப் மற்றவர்களைச் சுட்டுவிடாமல் இறுதிவரை தடுத்து கசாப்பைப் பிடித்துத்தந்து உயிரிழந்தார்.

விருதுகள்
---------

* இந்தியாவின் அமைதிக்காலத்தில் வழங்கப்படும் வீரதீர செயல்களுக்கான உயரிய விருது, அசோகச் சக்கர விருது 2009 சனவரி 26ல் வழங்கப்பட்டது.
* இவரின் தன்னலமற்ற பணியைப் பாராட்டி சி.என்.என். நிறுவனம் 2008 *சி.என்.என். சிறந்த இந்தியருக்கான* விருதை வழங்கியது.
* இவரின் நினைவாக சௌபாதியில் திருவுருவ வெங்கலச்சிலை நிறுவப்பட்டுள்ளது.

மேற்கோள்கள்
-----------

1. ↑  "11 security personnel to get Ashok Chakra". Archived from the original on 2009-02-03.. பார்த்த நாள்: 2009-01-25.
2. ↑  டி.என்.ஏ. இந்தியா செய்தி இணையதளம்
3. ↑
4. ↑   100150294.html

| Persondata |
| --- |
| Name | துகாராம் ஓம்பலே |
| Alternative names |  |
| Short description | மும்பைக் காவலர் |
| Date of birth |  |
| Place of birth |  |
| Date of death | 2008 |
| Place of death | மும்பை |
1652 ஆம் ஆண்டில், பிரான்சு நாட்டைச் சேர்ந்த பிலேசு பாசுகல் எனும் அறிஞர், பற்கள் கொண்ட தட்டுருளிகளை பயன்படுத்தி கூட்டல், கழித்தல் ஆகிய கணக்குச் செயல்களை செய்திடும் பாசுகலைன் எனும் கருவி ஒன்றை வடிவமைத்தார். 200 பொமுவில் உருவாக்கப்பட ஆன்டிகைதேரா கருவியானது விசைமுறை வாயிலாக சில கணக்குகள் செய்யவல்லக் கருவியாக இருந்தாலும், பொதுமுறைக் கணக்குகளான கூட்டல் கழித்தல் ஆகியவற்றை செய்யவல்லதக பாசுகலைன் இருந்ததால் இது ஞாலத்தின் முதல் விசைமுறைக் கணக்கிடும் கருவியாக கருதப்படுகிறது. அதுபோல 1621 ஆம் ஆண்டு வில்ஃகெம் இசுகிகார்ட் எனும் செர்மானியர் உருவாக்கியிருந்த அரத்தமேட்டிக்கம் ஓர்கானம் எனும் கருவியானது ஒரு எண்ணும் கருவியாக மட்டுமே இருந்தது. பிரான்சு நாட்டின் பெரும் செல்வந்தரான பிலேசின் தந்தையான எடியெனெ பாசுகல், ஒரு வழக்கறிஞராகவும் வரிவசூலிக்கும் அதிகாரியாகவும் இருந்தார். தன் தந்தை பேற்கொள்ளும் கணக்குகளுக்கு உதவியாக பிலேசு பாசுகல், இந்த பாசுகலைன் கணக்கிடும் கருவியை அவரது பதினெட்டாவது அகவையில் உருவாக்கினார். கூட்டப்படத் தேவையான எண்களை பாசுகலைனின் முகப்பிலுள்ள 5 முதல் 8 தட்டுறுளிகளை, அவைகளின் விளிம்பில் பொறிக்கப்பட்டுள்ள 0-9 எண்களை சுழற்றி உள்ளீடு அளிக்கலாம். பாசுகலைனின் எளிய வடிவமைப்பை பின்பற்றி கால்குமீட்டர், அடியேட்டர், கோல்டன் செம் ஆடிங் மெசின், லைட்னிங் ஆடிங் மெசின் போன்ற பல கூட்டல்-கழித்தல் கருவிகள் தயாரிக்கப்பட்டன.
கணிதத்தில்  *n* என்ற ஒவ்வொரு நேர்ம முழு எண்ணுக்கும், அதன் காரணிகளின் கூட்டுத்தொகை σ(n) என்று குறிக்கப்படும். அக்காரணிகளில் n ம் ஒன்றாகும். n ஐ நீக்கிவிட்டு மீதமுள்ள எல்லா காரணிகளையும் கூட்டி வரும் தொகை s(n) என்று குறிக்கப்படும். இப்பொழுது மூன்றுவித சூழ்நிலைகள் உருவாகக்கூடும்.

1. σ(n) < 2n ; இதுவே s(n) < n என்பதற்குச் சமம்.

2. σ(n) = 2n ; இதுவே s(n) = n என்பதற்குச் சமம்.

3. σ(n) > 2n ; இதுவே s(n) > n என்பதற்குச் சமம்.

முதல் சூழ்நிலையில் n ஒரு **குறைவெண்** (Deficient number) என்றும் இரண்டாவது சூழ்நிலையில் n ஒரு 'நிறைவெண்' (Perfect Number)அல்லது 'செவ்விய எண்' என்றும், மூன்றாவது சூழ்நிலையில் n ஒரு 'மிகையெண்' (Abundant Number) என்றும் பெயர் பெறும். இக்கட்டுரை குறைவெண் பற்றியது.

எடுத்துக்காட்டுகள்
------------------

16: இதன் காரணிகள்: 1, 2, 4, 8. இவைகளின் கூட்டுத்தொகை 15. ஆக s(16) < 16.

27: இதன் காரணிகள்: 1, 3, 9. 1 + 3 + 9 = 13. ஆக s(27) < 27.

முக்கிய விளைவு
--------------

1. எல்லா பகா எண்களும் குறைவெண்களே. ஏனென்றால் s(பகா எண்) = 1.

2. m ஒரு முழு எண் என்றால் n = 2m ஒரு குறைவெண். ஏனென்றால், 

s(2m) = 2m - 1.

இவற்றையும் பார்க்கவும்
----------------------

* நிறைவெண் (கணிதம்)
* மிகையெண் (கணிதம்)
**துகளறு போதம்** என்னும் நூல் 14 ஆம் நூற்றாண்டில் வாழ்ந்த சிற்றம்பல நாடிகள் என்பவரால் எழுதப்பட்டது.

மெய்கண்ட சாத்திரம் 14 எனத் தொகுத்துக்காட்டும் ‘உந்தி களிறு’ என்னும் வெண்பாவில் இந்நூல் காட்டப்படவில்லை. எனினும் நாகப்பட்டினம் வேதாசலம் பிள்ளை, 1938-ல் வெளியிட்ட நூல்களில் ஒன்றில், இந்நூலை மெய்கண்ட சாத்திரம் 14-ல் ஒன்றாக இணைத்துக் காட்டியுள்ளார்.
மதுரைச் சிவப்பிரகாசர், திராவிட மாபாடியம் பாடிய சிவஞான சுவாமிகள் போன்றோர் இந்நூலின் பாடல்களை எடுத்தாண்டுள்ளமை இந்நூலின் சிறப்புகளில் ஒன்று. 

இந்த நூல் கற்பக விநாயகர் காப்புச் செய்யுளும் 100 வெண்பாக்களும் கொண்டது. இந்த நூலின் நூற்பொருளைக் கூறும் பிற்கால வெண்பாக்கள் இரண்டும் இதில் உள்ளன. இந்நூலின் 100ஆவது பாடல் உமாபதியார் இயற்றிய கொடிக்கவி என்னும் நூலின் இரண்டாம் பாடலாக உள்ளது. ஆசிரியப்பாவாலான இந்நூலின் சிறப்புப் பாயிரம் நூலாசிரியரைக் கங்கைகொண்டாரின் மாணாக்கர் எனக் குறிப்பிடுகிறது.

முத்தி பெறுவதற்கு உரிய நெறி என சைவம் காட்டும் நெறி தசகாரியம். சில நூல்கள் தசகாரியங்களை 30 நிலைகளாகக்  காட்டுகின்றன. இவ்வாறு சிவபெருமானின் 30 நிலைகளைக் காட்டும் முதல் நூல் இந்தத் துகளறுபோதம். இந்த நூல் ஞானம், சரியை, கிரியை வழிகளைக் காட்டுகிறது. குருவே சிவம் என்பது இந்நூலின் கோட்பாடு. இதனால் பிற்காலத்து மதுரைச் சிவப்பிரகாசர் இந்த நூலை "திருவருளைப் பெற்று அனுபவித்த அடிகளார் வாக்கு" எனப் போற்றுகிறார். 

இந்த நூல் அவ்வப்போது பதிப்பிக்கப்பட்டு வெளிவந்துள்ளது.

* நாகப்பட்டினம் வேதாசலம்பிள்ளை மேற்பார்வையில் வெளிவந்த பால்வண்ண முதலியார் பதிப்பு, 1898
* சண்முகம்பிள்ளை பதிப்பு 1904
* சமாஜ சித்தாந்த சாத்திரம் முதற்பதிப்பு 1934
* ஈசான சிவன் புத்துரையுடன் யாழ்ப்பாணப் பதிப்பு 1950
* திருவாவடுதுறை ஆதீனப் பதிப்பு 1952

கருவிநூல்
---------

* மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005

அடிக்குறிப்பு
-------------

1. ↑  30 அவதாரங்கள்
**அஷ்டாங்க இருதயம்** ( சமசுகிருதம் : अष्टांग हृदय) என்பது ஒரு ஆயுர்வேத மருத்துவ நூலாகும். இது சமசுகிருதத்தில் எழுதப்பட்டது. இது பண்டைய இந்தியாவின் மூன்று முக்கிய ஆயுர்வேத நூல்களில் ஒன்றாகும். இந்தூலின் ஆசிரியர் வாக்படர் ஆவார் இவர் வாழ்ந்த காலம் 550-600 என்று. கருதப்படுகிறது.

வரலாறு
------

இந்தூல் விருத்த வாக்படர் எழுதிய அஷ்டாங்க சங்கிரஹம் என்ற ஒரு பெரிய நூலின் சுருக்கம் ஆகும். இதை எழுதித் தொகுத்தவர் லகு வாக்படர். இது முழுக்க முழுக்க நோய்க் குறியீடுகளையும், தத்துவங்களையும், நோய்க்கான சிகிச்சையையும் கூறுகிறது.

இந்தப் புத்தகம் கலிப் ஹாரூன் அல்-ரஷீத் காலத்தில் கி.பி. 773-808 அரபு மொழியில் மொழிபெயர்கப்பட்டது,  மேலும் இது திபெத்திய மொழியிலும், 1941 இல் ஜெர்மன் மொழியிலும் மொழிபெயர்க்கப்பட்டுள்ளது.  இது 1880 இதன் முதல் அச்சுப் பதிப்பு வெளிவந்தது, 1935 ஆம் ஆண்டு பண்டிதர் துரைசாமி அய்யங்கார் வடமொழி சுலோகங்கள் இல்லாமல் தமிழ் மொழியில் அஷ்டாங்க ஹ்ருதயத்தை வெளியிட்டார். பின்னர் வடமொழியுடன் தமிழ் உரை சேர்த்துப் பெரிதாக வெளிவந்தது. அஷ்டாங்க ஹ்ருதயத்துக்கு 37 உரைகள் காணப்படுகின்றன. அதில் சர்வாங்க சுந்தரா என அருண தத்தர் 12 ஆம் நூற்றாண்டில் எழுதிய உரை முக்கியமானதாகக் கருதப்படுகிறது. இது 1888-ல் பதிப்பிக்கப்பட்டது. வாக்படரின் மாணவராகக் கருதப்படும் ஜெஜடாவின் விளக்கவுரையும் கிடைக்கிறது. இந்தப் நூலில் காணப்படும் மூலிகைகள் அஷ்டாங்க நிகண்டு என்ற பெயரில் தனியாக வெளியிடப்பட்டுள்ளது. இதன் மூல உரை வடமொழி, தெலுங்கு, தமிழில் உள்ளது.

பெயரியல்
--------

ஆயுர்வேதத்தின் எட்டு அங்கங்களும், எட்டு அங்கங்களுக்கு உரிய செய்திகளும் அமிர்தம் போன்று இதில் கொடுக்கப்பட்டுள்ளன. ஆயுர்வேதத்தின் எட்டு அங்கங்களின் ஹ்ருதயம் போல இது விளங்குகிறது என்பதால் இது அஷ்டாங்க ஹ்ருதயம் என அழைக்கப்படுகிறது.

நூல் அமைப்பு
------------

இந்தப் நூலில் ஆறு பிரிவுகளும், 120 அத்தியாயங்களும் உள்ளன. அடிப்படைத் தத்துவங்களை விளக்கும் சூத்திர ஸ்தானம், உடற்கூறுகளை விளக்கும் சரீர ஸ்தானம், மருந்துகளைப் பற்றிக் குறிப்பிடும் கல்ப, சித்தி ஸ்தானம், கண், காது, மூக்கு நோய்களையும், பிற பகுதிகளையும் விளக்கும் உத்தர ஸ்தானம் போன்றவை இதில் உள்ளன.

ஆயுர்வேதத்தின் அடிப்படைத் தத்துவங்களைப் படிப்பதற்கும், குணம் குறித்த தகவல்களை அறிவதற்கும் இந்த நூல் உதவிகரமாக இருக்கிறது. இதில் அறுசுவைகள் பற்றி சிறப்பாக விளக்கப்பட்டுள்ளது. வாக்படர் புத்த மதத்தைச் சார்ந்தவராக இருந்தாலும், இறைச்சி வகைகளின் மருத்துவக் குணங்களையும், மது வகைகளின் மருத்துவக் குணங்களையும் சிகிச்சைக்காகக் குறிப்பிட்டுள்ளார்.

மேற்கோள்கள்
-----------

1. ↑  *Historical Perspective of Ayurveda* bei dabur.com பரணிடப்பட்டது 2008-11-21 at the வந்தவழி இயந்திரம் (engl.)
2. ↑  Luise Hilgenberg, Willibald Kirfel: *Vāgbhaṭa’s Aṣṭāṅgahṛdayasaṃhitā – ein altindisches Lehrbuch der Heilkunde*. Leiden 1941. – Aus dem Sanskrit ins Deutsche übertragen mit Einleitung, Anmerkungen und Indices
3. ↑  வாசிப்பை வசப்படுத்துவோம்: ஆயுர்வேத மருத்துவத்தின் இதயம்﻿